Slipsmosemattevever er en middelsstor, langbeint edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er oval sett ovenfra, gulbrun eller rødbrun på farge. Bakkroppen er lyst brungrå med et gråsvart mønster på ryggen som består av en serie brille-formede tverrflekker. Arten kan ligne mye på andre -arter og for sikker artsbestemmelse må man undersøke de ytre kjønnsorganene, hos hunner epigynet og hos hanner pedipalpenes siste ledd. Denne arten er forholdsvis stor og lys med nokså markerte tegninger.